
הנדון: "כלכלת בחירות" – העברה סקטוריאלית פסולה של מאות מיליוני שקלים
מתקציב המדינה

1. לאחרונה פורסם בתקשורת שבכוונת הממשלה לקדם החלטות ממשלה לשם העברת מאות מיליוני שקלים לטובת "הזהות היהודית" ומטרות נוספות במשרד ההתיישבות והמשימות הלאומיות[footnoteRef:2]. תקציב המשרד האמור, שהוקם בשנת 2020, צמח בשש השנים האחרונות יותר מפי ארבעה מ-130 מיליון ש"ח בשנת 2021 ל-580 מיליון ש"ח בשנת 2026 (תקציב מקורי)[footnoteRef:3]. [2:  פרסום של כאן11 מיום 17.6.2026, זמין כאן וכן נתי טוקר ""המון כסף הולך לזרום": סמוטריץ' מתכנן להעביר להתנחלויות מאות מיליוני שקלים כמתנת פרידה", דה- מרקר, 21.6.2026, זמין כאן.]  [3:  לפי נתוני מפתח התקציב, זמין כאן.] 


2. מן האמור עולה כי למרות שמדינת ישראל מצויה בימים קשים, לאחר שנים של מלחמה ממושכת שפגעו בכלכלה ובעסקים, יצרו גרעון תקציבי עמוק[footnoteRef:4], על רקע גידול בהוצאות הממשלה[footnoteRef:5], פיטורים המוניים במגזר ההיי-טק[footnoteRef:6], מוצאת הממשלה לנכון להעביר מאות מיליוני שקלים מתקציב המדינה לסקטור מסויים וזאת משום שהוא מזוהה עם המפלגה המנהלת את הקופה הציבורית. החלטה כזו אינה סבירה ודינה להתבטל[footnoteRef:7]. ככל שמדובר בכספים קואליציוניים ההחלטה אף אינה עולה בקנה אחד עם הנחיות הייעוץ המשפטי בנוגע לכספים קואליציוניים[footnoteRef:8]. [4:  חוק הפחתת הגרעון והגבלת ההוצאה התקציבית, תשנ"ב-1992.]  [5:  אסף זגריזק "הגירעון המצטבר ב-12 החודשים האחרונים: כ-3.75% מהתוצר", גלובס, 8.6.2026, זמין כאן.]  [6:  טל שחף "צונאמי הפיטורים בהייטק: "החברות יתמודדו, החשש הוא על העובדים", ynet, 1.6.2026, זמין כאן.]  [7:  על הביקורת השיפוטית על החלטות ממשלה לפי עילת הסבירות, ראו בגץ 5658/23 ‏ ‏התנועה למען איכות השלטון בישראל נ' הכנסת (נבו, 1.1.2024).]  [8:  הנחיה 1.1801 בעניין יישום הסכמים פוליטיים בעלי משמעות תקציבית, זמינה כאן.] 


3. לא זו אף זו, העברה תקציבית זו ואלה כמוה שעוד צפויות ככל הנראה לפי הפרסומים, מתוכננת להתבצע חודשים ספורים לפני הבחירות על מנת לחזק את סיכוייהן בבחירות של מפלגות מסויימות על חשבון מפלגות אחרות. גם בכך די כדי לפסול את ההעברה:

"'כלל האצבע' הוא, כי פעולות לשימור ויציבות – כן; פעולות בלתי-חיוניות – לא. זאת, שכן את כוחה שואבת הממשלה מן האֵמון שניתן לה על-ידי הכנסת, בעוד שממשלה יוצאת, על אחת כמה וכמה ממשלת מעבר, אינה נהנית עוד מאֵמון שכזה, והיא פועלת, הלכה למעשה, בגרעון דמוקרטי, ללא מנדט מהעם. קיים גם חשש מפני 'כלכלת בחירות', אולי אף 'מחטפים'; אם לצורך השגת יתרון פוליטי לא הוגן, שישרת את המפלגות החברות בממשלה היוצאת, אם במטרה לכבול את שיקול הדעת של הממשלה העתידית, זו שתקום לאחר הבחירות."[footnoteRef:9]. [9:  בג"ץ 5403/22 לביא, זכויות אזרח, מינהל תקין ועידוד ההתיישבות נ' ראש הממשלה (נבו, 22.9.2022) פסקה 1.] 


4. פגיעה כה חמורה בקופה הציבורית ובעיקרון השוויון כשהבחירות בפתח אינה חוקתית ואינה חוקית. כבר נקבע מימים ימימה שעיקרון השוויון הוא עקרון יסוד בחברה דמוקרטית:
"...השוויון הוא ערך יסוד לכל חברה דמוקרטית... הוא מבוסס על שיקולים של צדק והגינות... הצורך לקיים שוויון הוא חיוני לחברה ולהסכמה החברתית שעליה היא בנויה. השוויון שומר תחושת בניה ובנותיה, כי נוהגים בהם איפה ואיפה. תחושת חוסר השוויון היא מהקשה שבתחושות. היא פוגעת בכוחות המאחדים את החברה. היא פוגעת בזהותו העצמית של האדם"[footnoteRef:10].   [10:  בג"ץ 953/87 פורז נ' ראש עיריית תל-אביב, פ"ד מ"ב (2) 309, 330. ] 


על העדר סמכות הממשלה לפגוע בשוויון באמצעות החלטות ממשלה, ראו בגץ 11163/03 ועדת המעקב העליונה לענייני הערבים בישראל נ' ראש ממשלת ישראל (נבו, 27.2.2006).

5. זאת ועוד, ההחלטה מנוגדת לחוק יסוד: משק המדינה ולחוק יסודות התקציב ועל כן אינה חוקתית ואינה חוקית גם מטעמים אלה. סעיף 3 לחוק יסוד: משק המדינה קובע שתקציב המדינה "יהיה לשנה אחת ויביא את הוצאות הממשלה הצפויות והמתוכננות". אף שחוק יסודות התקציב מאפשר לממשלה לבצע שינויים בחוק התקציב במהלך השנה, הרי שאלה מוגבלים וכפופים לעקרון הפרדת הרשויות, ולחובות לפעול בתום לב ובסבירות.[footnoteRef:11] [11:  ראו סעיפים 11, 12 לחוק יסודות התקציב, ובג"ץ 8749/13 חה"כ סתיו שפיר נ' שר האוצר (13.8.2017) ] 


6. חוק התקציב לשנת 2026 עליו הצביעה הכנסת לפני פחות משלושה חודשים קצב עשרות מיליוני ש"ח למטרות המכונות "זהות יהודית"[footnoteRef:12]. לא הובהר עדיין מהן הנסיבות שהשתנו בשלושת החודשים מאז עבר חוק התקציב  אשר מחייבות הזרמה דחופה של מאות מיליונים נוספים למינהלת לזהות יהודית או לגוף אחר במשרד ההתיישבות הפועל לאותה מטרה. לאור האמור אנו סבורים שההעברה מנוגדת לחוק יסוד: משק המדינה ולחוק יסודות התקציב ודינה בטלות. [12:  ראו תכנית 04.52.13.20 במפתח התקציב, זמין כאן. ] 


7. לאור האמור אנו סבורים שהעברת מאות מיליוני שקלים נוספים באמצעות החלטות ממשלה למטרות סקטוריאליות וצרות, בעיתוי הזה היא פסולה, לא חוקתית ולא חוקית ויש למנוע אותה.

8. משטרם פורסם סדר יום הממשלה ונוסחן של החלטות הממשלה הצפויות אינו ידוע ואין בפנינו את מלוא המידע, אין באמור בפנייתנו זו כדי למצות את מלוא הטענות והעילות לפסלותן של אותן החלטות צפויות. כאשר יתפרסם מידע נוסף וככל שהחלטות אלה יקודמו, אנו שומרים לעצמנו את הזכות לפנות בפניות נוספות, בקשות מידע, ופניה לערכאות משפטיות. 

9. נודה על התייחסותכם לאמור לעיל לא יאוחר מיום 1.7.2026. 

בברכה,

תוכן בינה מלאכותית גנרטיבית עשוי להיות שגוי.]

עו"ד דודי קופל – יועמ"ש משרד האוצר.

[image: ]עמוד 2 מתוך  2
image1.png




image2.png




image3.jpeg
(71”Y) 7nawn Iv7Pn NN N7 aviann
The Movement for Quality Government in Israel
N P ) d1.=| alal il aaga Jal y—a as ol





image4.jpeg
02-5000076 :DpP9 02-5000073 :'7D *9131301 ,0'7WI7' 31348 .T.1 :0"ANdNY7 VN | 9438303 D'7WI1,208 19! 'M1
208 Jaff 1348 Jerusalem 9131301 *Tel: 02-5000073 * Fax: 02-5000076 E-mail: officec@mqg.org.il * Web Site: www.mqg.org.il
025000076 : ,u=l5025000073 :ails | 9131301 : yuaill 31348 .o . y= : Jilull ;lgicll| 9438303 Luaill 208 Lily g Li




